انور پرویز

سر محمد انور پرویز پاکستانی پیدا ہونے والے ایک برطانوی کاروباری شخص ہیں۔ وہ بیسٹ وے گروپ کمپنی کے بانی اور مالک ہیں۔
سنڈے ٹائمز کی برطانیہ کی امیر لوگوں کی فہرست 2017ء کے مطابق ان کی دولت کا تخمینہ 2.95 بلین برظانوی پاونڈ (3.8 بلین امریکی ڈالر) ہے جو انھیں برطانیہ سب سے امیر پاکستانی نژاد برطانوی بناتا ہے۔More Than A Third Of Those On Sunday Times Rich List Are Tory Donors
 ابتدائی زندگی 
محمد انور پرویز 15 مارچ 1935ء کو راولپنڈی کی تحصیل گوجر خان کے گاؤں تھاتھی میں ایک زمیندار گھرانے میں پیدا ہوئے۔ انھوں نے میٹرک پاکستان سے کیا۔ اور فارمن کرسچن کالج میں تعلیم حاصل کی۔

 ہجرت 
1956ء میں، وہ 21 سال کی عمر میں برطانیہ چلے گئے۔ انھوں نے اپنا کیریئر بس کنڈکٹر کے طور پر شروع کیا اور بعد میں بس ڈرائیور بن گئے۔ وہ ہفتے میں سات دن ڈبل شفٹوں میں تقریباً £16-£18 فی ہفتہ کام کیا کرتے تھے۔
1963 میں، انھوں نے مسلم کمیونٹی کے لیے لندن کے ارلز کورٹ میں اپنا پہلا (کریانہ )سہولت اسٹور، کشمیر قائم کیا۔
 بیسٹ وے گروپ 
انور پرویز نے بیسٹ وے گروپ  کی بنیاد 1976ء میں نے رکھی۔ بیسٹ وے ہول سیل کے پاس 200 سے زیادہ کمپنی سے چلنے والے اسٹورز کا نیٹ ورک ہے۔ بیسٹ وے ہول سیل مختلف شعبوں میں کام کرتا ہے جس میں سہولت خوردہ، فوڈ سروس، پالتو جانور کی خوراک شامل ہیں۔

 بیسٹ وے سیمینٹ پاکستان 
بیسٹ وے سیمنٹ 22 دسمبر 1993ء کو پاکستان میں قائم کیا گیا تھا۔ جس کا پہلا کارخانہ ٹیکسلا میں لگایا گیا۔ اور دوسرا کارخانہ چکوال میں لگایا گیا جو ملکی سمنیٹ کی ضروریات کو پورا کرنے میں اپنا قلیدی کردار ادا کر رھا ہے اور ساتھ ساتھ روزگار کے مواقع بھی پیدا کرتا ہے۔
 امیر ترین افراد میں شامل 
سنڈے ٹائمز کی امیروں کی فہرست کے مطابق، 2020ء میں انور پرویز کی مجموعی مالیت £3.1 بلین (US$3.75 بلین) تھی۔ جس نے انھیں برطانیہ میں سب سے امیر پاکستانی نژاد برطانوی بنا دیا۔

 اعزازات 
انور پرویز کو 1992ء میں آرڈر آف دی برٹش ایمپائر اور 1999ء میں نائٹ بیچلر بنایا گیا۔
مارچ 2000ء میں، پاکستانی قوم کے لیے ان کی خدمات کے لیے انھیں حکومتِ پاکستان نے ہلالِ پاکستان سے نوازا۔

 مزید دیکھیے 
 برطانوی پاکستانی

 حوالہ جات 

Bestway

زمرہ:1935ء کی پیدائشیں
زمرہ:برطانوی ارب پتی
زمرہ:بقید حیات شخصیات
زمرہ:پاکستانی ارب پتی
زمرہ:پاکستانی صنعت کار
زمرہ:پاکستانی کاروباری شخصیات
زمرہ:پاکستانی مسلم شخصیات
زمرہ:پاکستانی نژاد برطانوی کاروباری شخصیات
زمرہ:گوجر خان کی شخصیات
زمرہ:مملکت متحدہ کو پاکستانی تارکین وطن
زمرہ:نائٹس بیچلر
زمرہ:بس ڈرائیور
زمرہ:ہلال پاکستان وصول کنندگان
زمرہ:اکیسویں صدی کی برطانوی کاروباری شخصیات
زمرہ:بیسویں صدی کی برطانوی کاروباری شخصیات
زمرہ:مملکت متحدہ کے وطن گیر شہری
زمرہ:ویکی ڈیٹا سے مختلف مختصر وضاحت
زمرہ:تحصیل گوجرخان
زمرہ:ضلع راولپنڈی
زمرہ:پاکستانی نژاد برطانوی افراد